text: Kommentator: Grænser for hvor længe Sydbank kan tåle modvind
  04 marts 2016 kl. 18.06
  Sydbank bliver nødt til at reagere på den modvind, som bankens kunder lige nu skaber. Det vurderer Ole Krohn, erhvervskommentator på TV 2.
  
  Utilfredsheden er stor på Sydbanks facebookside, hvor bankens kunder er vrede over Totalkredits varslede pristigninger.
  Sydbank, der har hovedsæde i Aabenraa, holder fast ved at samarbejde med Totalkredit som leverandør af realkreditlån - også efter at der er varslet bidragsstigninger.
  - Vi har tillid til, at Totalkredit også i fremtiden kan levere et konkurrencedygtigt produkt, som over tid er på niveau, skriver Sydbank selv på deres facebookside. Banken har ikke ønsket stille op til interview på TV SYD fredag om kritikken.
  Ole Krohn, erhvervskommentator på TV 2, vurderer, at Sydbank må reagere på kritikken - og måske selv tilbyde billigere løsninger på finansiering af huskøb.
  